钦定古今图书集成/方舆汇编/边裔典/第061卷 > 《与纥扢可汗书》前人
## 钦定古今图书集成/方舆汇编/边裔典/第061卷 > 《与纥扢可汗书》前人

皇帝敬问纥扢斯可汗：“时属载阳，想彼休泰。朕抚临
万宇，子育群生。思致洽和，用臻至理。”将军布合祖
等至，览表具知。可汗生戴斗之乡，居寒露之野，智谋
精果，材志沈雄，威动龙荒，声驰象魏。眷言丕绩，深注
予怀。我太宗文皇帝圣德高于百王，英才轶于千古，
内定诸夏，外服百蛮。贞观四年，西北蕃君长诣阙顿
颡，愿请上尊号为天可汗。是后降玺书，西北蕃君长
皆称“皇帝天可汗”临统四夷，实自兹始。洎贞观六年，
太宗遣使臣王义恒至可汗本国，将命镇抚。贞观二
十二年，可汗本国君长，身自入朝，太宗授左屯卫将
军、坚昆都督。至天宝末年，朝贡不绝，则可汗祖先，已
受我国家恩德，计可汗国中遗老，必自流传，朕“续奉
丕图，思申旧好。比闻天德已后，为回鹘所隔，久阻诚
款。回鹘自谓天骄，罔修仁义，肆行残忍，陵虐诸蕃。知
可汗代为仇雠，果能报复，灭其国邑，皆以丘墟，驱彼
酋渠，尽逾沙漠，茂功壮节，近代无俦。回鹘当中国伐
叛之时，尝展勋力，列圣嘉其大顺，累降姻亲。今失国
逃亡，依于塞上，只合早归穷款，受朕抚循。而乃转自
鸱张，益怀狼顾，在阴山之外，诱惑小蕃，乘我无虞，即
来侵掠，恣为边患，今已四年。朕大征甲兵，欲尽除剪。
比令幽州、太原两道节度，皆充招抚，以示绥怀。望其
悛心，犹务含育，而陵蔑公主，顿拟伤残，驰突边城，敢
谋窃盗。近太原节度使刘沔，不胜其忿，潜出偏师，乘
其诪张便袭，虏众大𣸣，穹庐尽焚，亢恶伤夷，脱身潜
窜。已取得太和公主，即至阙庭。回鹘残兵，不满千人，
散投山谷，计旬日之内，必合枭擒。朕再见公主，良深
欣慰。可汗既为仇怨，须尽歼夷，傥留馀烬，必生后患。
想远闻庆快，当倍恢心。”闻可汗受氏之源，与我同族，
北平太守材气，天下无双，结发事边，控弦贯石。自后
子孙，多习武略，代为将门。嫡孙都尉提精卒五千，深
入大漠。单于举国来敌，莫能抗威，“身虽陷败，名震蛮
貊。我国家承北平太守之后，可汗又是都尉苗裔，以
此合族，尊卑可知。昨闻太和公主为可汗兵众所得，
可汗以同姓之国，便遣归还。有此见可汗秉礼义之
心，重亲邻之好，朕深用感叹，至于涕零。公主寻为回
鹘劫夺，久不归国，可汗所遣使臣，皆被残戮。朕言念
伤痛，至今不忘。昨见可汗表，求访送公主，使上天入
地，必须觅得。今边将愤惋，已立奇功，回鹘罪人，计日
可致，即当显戮，以谢可汗。况回鹘夷灭，种族必尽，与
可汗便为邻国，各保旧疆，继好息人，事同一体。从此
边陲罢警，弓矢载櫜，必当诸部服从，皆怀健羡，知我
两国，永为宗盟。想可汗明智，自有良算。故令太仆卿
兼”御史丞相赵蕃特充节使，以答深诚，质于神明，用
存大信。朕言不贰，可不勉欤！又自古外蕃，皆须中国
册命，然可弹压一方。今欲册命可汗，特加美号，缘未
知可汗之意，且遣谕怀。待赵蕃回日，别命使展礼，以
申和好。彼国将相，并存问之，遣书指不多及。

三国

“呼得国《三国》”，时闻于中国。

按《魏志注西戎传》：“呼得国在葱岭北，乌孙西北，康居
东北，胜兵万馀人。随畜牧，出好马，有貂。”

三国

盘越与益部相近。三国时，蜀人贾似至其国。

按：《魏志注·西戎传》：“盘越国，一名汉越，正在天竺东南
数千里，与益部相近。其人小与中国人等。蜀人贾似
至焉，南道而西极，转东南尽矣。